終於打完四十八圈，
重差一圈啊，嚟⋯⋯眼瞓死呀真係。
知就好啦，快手啲呀！
打埋呢個東，我重要趕住入馬場賭夜馬㗎。
我哋打咗幾廿個東㗎喇。
而家我眼都花埋喇，點快呀？
你唔攰嘅咩，摸西？
都話唔係摸西呀，係自摸西呀！
一有牌打我鬼咁精神。
紅中
五萬
免為其難呀，上你五萬
七索
八索
唔好意思，自摸平和無花三翻！
位位百六，百六！
哎，好似有啲唔妥喎
- 但係又唔知咩唔妥嘅啫。 - 係囉。
西哥，你咁旺嘅？
九十幾倍 win 你都中？
全靠呢條紅底褲，著足九日贏足九日
死人冧樓我都唔換㗎喇！
贏到開巷，重唔跟住過大海！
行啦！
六點，夠殺
撻隻出嚟先
- 拮頭 - 拮頭
- 頂⋯⋯ - 頂⋯⋯
收錢喇！
嘩！真係贏到都唔知點算呀！
呢條紅底褲一於著到出年！
西哥，好旺喎
唔好嘥，贏盡佢
至衰帶得個幾皮嘢過嚟
唔係就晨早起錨啦
碼之嘛，我哋大把
西哥，攞住先啦
我有條紅底褲照住，幾大就幾大
好啦，攞住廿個過嚟先！
由琴日贏到今日喇！
好心畀我輸返舖啦，陰功！
最衰都係你啦，又叫啲牌畀你輸一舖
而家唔慌唔輸啦，輸剩條紅底橫啦！
願賭就服輸啦
打電話叫屋企人嚟同你贖身啦！
我老母聾㗎喎，聽唔到電話喎
不如你放我返去，我攞畀你呀
你唔好玩嘢呀
我大佬日九哥呀，香港同澳門都好疊馬㗎
同佢兩個沖涼！
- 唔好呀 - 沖涼！
- 爽唔爽呀？ - 停呀
行快啲啦！
- 爽啲 - 爽緊囉
爽呀，行啦
- 做咩呀？ - 甩鞋呀
快啲啦
咁鍾意玩嘢呀嘛？
爽啲啦
阿Sir⋯⋯救命呀
我畀人非法禁錮呀
阿Sir，我畀人非法禁錮呀！
導演呀
呢兩條友究竟喺度搞咩？
你玩夠未呀？
好唔好玩呀？
追佢⋯⋯
對唔住⋯⋯
飲咩呀，老友？
我專心睇緊股票，你走嚟騷擾我？
你知唔知呀？你會累我唔見一百幾呀萬㗎？
股？咩股呀喂？
你理得我呀⋯⋯
屁股，百幾萬個籮柚？吓？
- 阿旺寫嘢！ - 係，講呀！
火腿炒蛋要蛋白唔要蛋黃，加洋蔥加芝士
多士邊燶邊唔燶，咖啡少奶多甜
麥皮多奶少甜，係咁
收到
阿旺，我火腿煎蛋要太陽蛋
火腿燶一邊唔燶一邊
多士要有咁燶得咁燶
咖啡三分二，奶茶三分一
奶要三茶匙，糖要一粒半
使唔使呀，食得咁𠮩𠹌呀？
你諗到食咩未呀？
我擔心你唔記得咁多咋
阿旺全個觀塘出晒名最好記性㗎啦
睇一次，成本電話簿都背得返出嚟
真係咁勁？
我要孖腸煎雙蛋，一條香腸一條潤腸
左邊蛋大啲，右邊蛋細啲，然之後一個⋯⋯
雞鴨鵝絲魚蝦蟹汁，豬牛羊肉片飯炒底
蕃茄白汁太極芡，生菜墊底青瓜捆邊
屎窟鬼！
正屎窟鬼！
係你哋話佢好記性㗎嘛
複畀你，孖腸煎雙蛋⋯⋯
一香腸一潤腸，左蛋大冇蛋細
凍奶茶多奶多甜多茶⋯⋯
加檸檬加蜜糖加珍珠
雞鵝鴨絲魚蝦蟹汁，豬牛羊肉片飯炒底
蕃茄白汁太極芡生菜墊底青瓜捆邊！
好！12,345,678 加 87,654,321，幾多？
99,999,999!
嘩！條僆仔腦筋咁快，咁好記性
攞嚟賭錢咪日下無敵？
咪走住！
- 咪行住⋯⋯ - 加嘢呀？
你試唔試打麻雀先？
試試地啦
你行運啦，細佬
你睇下我似⋯⋯邊個？
蘇民峰？
哎吔，係賭神呀！
我就收你為徒， 封返三萬銀利市
我就教你呢，最驚人嘅記憶力去賭錢
一定發達！
上個月有條叫王晶嘅又係噉講
畀事頭婆打到個嘴變咗孖潤腸⋯⋯
擗咗出街！
事頭婆？
佢呀？
- 佢阿媽 - 哦，佢阿媽
帶我抄佢阿媽
你睇下我，幾有男性嘅魅力
係冇女人可以抵擋得到嘅！
唔好意思，大肚婆成日作嘔呀
阿旺！十三樓送外賣呀
旺仔⋯⋯
聽我講呀，我冇點你㗎
跟我搵食呀，包保你呢⋯⋯
榮華富貴，永冇閉翳⋯⋯
正所謂小賭可以養妻活兒
大賭呀，可以創業興家㗎
大地養老婆，麻雀養阿媽
曼聯車仔照起你全家呀嘛
網上講咗好耐啦
何止呀，若然你跟我玩埋馬仔
就韋達送 Benz，戴勝派銀紙⋯⋯
巫斯義幫你養埋阿二㗎
事頭婆話呀，賭仔冇個發達㗎
哈，乜你個事頭婆，噉教壞你啲後生㗎？
我自摸西唔賭邊處重有今日呀？
- 噉呀係⋯⋯ - 你都話係呀？
你唔賭，就唔使死啦！
轉頭搵你呀！
九筒
咪走呀！
斬人呀
走呀
咪逳！
我舖牌咁大，邊個逳，我斬邊個！
你話呀？
又九筒？
九筒呀，摸牌⋯⋯
快啲，過嚟⋯⋯
你就係十三飛呀？我搵得你好緊要呀
我搵你老窦！
到邊個呀？
到你呀
自⋯⋯摸！六筒
你食乜嘢呀？
唔算⋯⋯
我做證，唔算⋯⋯
最衰係你呀，你賠！
你咁鍾意行路上十三樓呀？
你就係阿旺嘅事頭婆十三飛⋯⋯
飛姐喇，係嘛？
好話喇，做咩啫？
我特登嚟拜候你㗎，我重買咗包橙
- 不過畀嗰兩兩個賊搶咗咋 - 事頭婆
乜真係轉頭重見到你呀？
- 我都話啦 - 外賣到
- 叫佢畀錢啦 - 一嚿
畀錢好閒嘅啫
只要你肯應承畀阿旺跟我搵食呢⋯⋯
最多我打返份數畀你喇
搵咩食呀？
阿旺呀，記憶力簡直驚人
若佢跟我學賭術嘅，包保佢⋯⋯
發到唔曉著襪呀，啲錢唔知點使
你想教佢靠賭搵食，帶挈佢發達咩？
係，家陣你知道我苦心啦
頂得住⋯⋯
仆你個街呀，想帶壞阿旺呀？
你呀 咪以為自己有少少記性喺度讕醒噉
同呢啲人出嚟𠺪？米都有得你乞呀！
唔准再同呢啲人來往，知唔知呀？
知啦，事頭婆
撞鬼你呀，扮喪屍嚟嚇我？
你見我咁傷呀，都曉得上返嚟呀
證咁我有誠意啦
你有咁l靚女，又點會鐵石心腸呀？
我真係有誠意㗎
阿旺
你副牌抹咗成個鐘頭喇，重喺度抹？
係咪重諗住想同個馬尾頭去賭呀？
唔係⋯⋯
唔係呀嘛？
咁我鎖門咖咯喎
我眼瞓喇，你行床啦
阿旺
做人呢，要腳踏實地
千祈唔好論住行捷徑呀
香港係滿地黃金
但係黃金下便墊咗好多屍骸
你係睇唔到㗎
阿旺呀，噉我入房上網囉
因住畀網友呃呀你
係呀，噚晚有個男人同我講埋啲咸濕嘢呀
重嘍我出街添
係男人都咸濕㗎啦，睇下咸得合唔合理咋嘛
噉點至算合理呀？
你心甘命抵畀人咸嘅，噉咪合理囉
如果人哋擺咁呃你，裝你換衫沖涼嘅
噉咪唔合理囉
係呀，我成日喺地鐵畀人抽水㗎
噉你早啲唞啦
唔通佢想咸濕我？哈哈⋯⋯
點啫？
我⋯⋯我其實有嘢想同你講
- 不⋯⋯不過我又唔知點講 - 入嚟喇⋯⋯
我呢⋯⋯我呢，其實⋯⋯
其實呢，我⋯⋯我諗得好清楚呀
我真係唔可以錯過今晚呢個機會呀
我都覺得你好合理呀！
噉咪唔好錯過囉
我⋯⋯我唔係噉喎我⋯⋯
你唔使驚㗎喎
我知你遲早有一晚呢，都會入嚟嘅
所以⋯⋯
我就買咗好多 dom dom！你睇下幾多個？
1, 2, 3, 4, 5, 6, 7, 8, 9個呀
重有，我重買咗⋯⋯止痛藥
你知喇，女人第一次一定會好痛㗎
所以我就買咗一籮畀我自己囉，重有⋯⋯
VCD，嗰招咩⋯⋯河堂滑石
咬蔗嗰啲呢，我都學識晒㗎喇！
- 咩蔗呀？ - 不如我哋嚟咯
唔係，我剩係想借你個窿嗰度捐⋯⋯唔係⋯⋯
我想借你窗口嗰個窿嗰度捐出街咋嘛
你做咩呀？
- 出街？ - 係囉
你對我咁好⋯⋯你唔會爆響口話畀事頭婆聽㗎？
唔會
總之我天光之前一定會番嚟，係噉
春季回贈⋯⋯
小心啲呀
細力啲⋯⋯
你背脊好大個鞋印喎
嗰個噉嘅八婆呀，重兇殘過貴利佬呀
咁快有人嚟搵我晦氣？
你話佢知，話我釘咗
搵邊個？
我叫阿旺，我嚟搵西哥㗎
佢話佢釘咗喎
噉你幫我裝兩炷香畀佢啦
係，我係話釘咗
釘定張麻雀檯等你呀
你知我會嚟㗎咩？
一場馬，十四匹馬點跑一二三四我都知呀
係呢，個八婆肯畀你嚟咩？
我爬窗出嚟㗎咋，天光前要返去㗎
好！
你咁好記性呀嘛，我一晚就教晒你
豬肉佬，開檯！
- 你識打麻雀㗎？ - 未打過喎
- 噉你有冇錢？ - 兩嚿零呀
噉呀得喇！邊打邊教
廣東牌呢，就十三隻，食和係十四隻
台灣牌呢，就十六隻，食和係十七隻
先打台灣牌
三隻一樣呢，就叫做「碰」
冧巴順序呢，就叫做「上」
食和呢，一定要有一對做眼
冇眼唔食得㗎
咩叫「叻咕叻咕」呢？
即係八對眼，是佢一對呢，有三隻嘅
噉就食得和喇
係咪噉呀？
係⋯⋯
之不過，台灣規矩呢⋯⋯
東圈係唔食得「叻咕叻咕」㗎
下次我就當你詐和㗎
槓
九萬
噉係咪食和呀？
十三么呀！
唔食得㗎⋯⋯
東圈十三么，自摸先食得
豎起副牌啦，摸牌
十三么自摸九萬！
噉食得啦啩？
係，食得⋯⋯不過要拉
咩叫「拉」呀？
我做莊⋯⋯
你食我，我有權拉你
下一舖我食返你呢，你就要雙倍賠返畀我
九筒
食，九筒
係咪又係要拉呀？
係⋯⋯拉住先⋯⋯
而家拉咗幾多舖呀？
檯面有幾多粒骰，咪就係拉咗幾多舖囉
拉咗三十幾舖個囉喎
噉樣拉落去，好禁計㗎喎
我呀唔信呢舖拉你唔到
- 你冇得食㗎喇 - 你話呀？
我揸住三、九萬
佢碰咗六萬
你叫和揸住六萬
自己碰死三、九萬
三、六、九萬冇㗎喇
你點知我叫三六九萬呀？
記得囉，佢家陣單釣紅中
唔係呀嘛？我單釣紅中你都知？
你點會記得㗎？
我打到第三舖，嗰一百四十四隻牌擺喺邊我都記得
洗咗啲牌你都記得？
好易記之嘛
我睇過嘅書，睇一次呀識背㗎喇
我十歲嗰年冇書讀先去咗耕田之嘛
如果佢有書讀，而家咪變成愛因斯坦？
愛因斯坦？
愛因斯坦你唔知邊個咩？
知，美國總統呀嘛
而家出咗六隻花喇
重剩兩隻花喺邊呀？
「4仔竹」，「1仔春」囉
你舖舖都記得晒？
係呀
噉呀掂啦，聽晚我同你上「鳳凰會」
有咁大，打咁大！
呢度呢，就係全香港呀最高級嘅私人會所嚟
有麻雀區，大弟區，牌九區
唔准玩真銀，全部呀都係玩籌碼
因為呢度嘅老闆娘呀，好有江湖地位㗎
就算係深圳同澳門嘅天九哥⋯⋯
都要畀返幾分呀⋯⋯薄面過佢
噉會唔會我哋陣間贏咗好多錢
佢以為我哋出老千，唔畀我哋出門口呀？
出老千呀死硬
鳳凰女一眼呀，就睇得到你有冇出術㗎啦
聽聞佢有一個師姐，四個師弟呀
都係師承當日，「麻雀至尊」嘅平先生呀
乜嘢牛鬼蛇神，都走唔過佢雙眼㗎
食和，四翻
截和，唔好意思呀
唔係呀嘛？使唔使咁勁呀？鳳凰姐
你睇下我，叫三飛都冇得食呀
我咪又係
玩下啫
一陣間宵夜食燕窩補返數，好唔好？
佢扣住晒所有人嘅牌
我估佢記憶力都好勁
唔使驚，我哋唔同佢打
嗰度有三個羊牯，坐⋯⋯
大家好，呢位係我老細，阿旺哥
打好大㗎，僆仔
噉即係打幾大呢？
有幾大就打幾大啦
自摸三翻，打完囉喎
鳳姐，我真係服咗你
你食嚫都冇乜奇牌大牌，就係贏足咁多年
打牌呢家嘢呢，就至緊要贏
唔一定要食奇牌㗎
我試過呢，擺起十三隻牌⋯⋯
有十一隻牌係么九番子，我都唔做十三么呀
做雞和
噉唔悶嘅咩？
悶得過冇和食？
早知唔打咁大
佢黐線㗎！打咗八圈就贏咗一百二十底！
自摸，四翻
旺，我都話冇睇錯你啦
我哋去 cash 呀， cash！嚟⋯⋯
女姐，今日好旺呀
呢條花僆仔，係咪出老千呢？
唔係
我睇，佢係有超人嘅記憶力
能夠記得晒所有牌放喺邊
阿旺，送外賣呀
你噚晚做咩啫？
阿旺⋯⋯快啲醒呀
哨牙珍叫你⋯⋯
你班仆街！搞我個女？未死過呀？
講下笑嘅啫
講笑呀嗱！
咁好笑，唔去棟篤笑？
咪走！
仆你個街
冇啲性格，叫你唔走就唔走喇咩？
我而家叫你食屎呀！
一索！食呀
- 畀錢⋯⋯ - 詐和呀
詐和？單釣都詐和？
一索呢？
一索就冇喇，西就有一隻
冇呀
你唔見我西口西面咩？開工䁯眼瞓？
事頭婆！
琴日做賊嚟呀？
噚晚瞓唔着之嘛
做咗虧心事瞓唔着咩？
靚女事頭婆！
咁好笑？食咗屎呀？
你唔講笑呢，個樣真係幾靚個喎⋯⋯
你哋兩個係咪有景轟呀？
琴日帶阿旺出去賭錢嚟呢？
飛姐呀，阿旺有超人嘅記憶力呀
唔賭嘥晒啦，阿旺
話畀飛姐知，我哋噚晚贏幾多錢？
講嚟聽下
八十八萬八千五呀，飛姐
咁恭喜呀？
以後呀，你唔使叫阿旺返工㗎喇
將佢交畀我，佢贏幾多呀分返三成過你呀
咁咪大家 happy 咪幾好
我哋呢啲出嚟搵食呢，梗係識做㗎啦
我喺老鼠榮度呀，買咗隻水貨鑲鑽嘅金勞送畀你
- 鑲鑽金勞？ - 係
老鼠榮話呀，水貨呀都要八萬五㗎
八萬五？
輸錢皆因贏錢起
即使畀你贏到一時，同時間輸咗啲嘢
係你自己都睇唔到㗎
阿媽，阿旺知道㗎啦
你唔好嬲佢啦
你咁大個仔，我都冇可能鎖住你喇
要行正路，抑咸歪路⋯⋯
你自己諗下啦
年青人呀，要有毅力
小小挫折呀，點可以阻止我哋雄心壯志呀
其實你噉樣都唔死得呢⋯⋯
你好去黃大仙嗰度還神喇
噉呀係
係喇，話時話啦吓⋯⋯
你呀點可以同嗰個老闆娘呀，生存得咁耐啫？
我哋兩個根本就有 generation gap
佢有啫，我哋冇 gap 咪得囉
代溝呀！
過嚟⋯⋯
做咩呀？
原來你喺度𥄫女
𥄫女呀𥄫女啦，使乜鬼鬼鼠鼠啫？
佢日日呢，都係呢個鐘數打波㗎
你條咸濕仔呀
點呀？係咪好有氣質呀？
似乎你嚟真個喎
溝佢呀，溝佢呀
溝佢，溝佢⋯⋯
我外賣仔嚟㗎咋
溝佢，溝佢⋯⋯
傻仔嚟嘅，邊個講話外賣仔唔溝得女㗎吓？
雷公子！個場 OK 嗎？
同你講過幾多次，叫阿旺得啦
唔好喺大庭廣眾叫我真名呀嘛
雷啟旺幾好呀
使唔使我幫你清場呀？
唔使，我嚟練下波之嘛
下個月就要同印尼冠軍打，好大壓力嘅
咁呀係呀
嗨
打波呀？
唔係呀，我游緊水呀
你成日喺呢個場打波嘅咩？呢個場好咩？
梗係唔好啦，呢度成日都有個外賣仔𥄫我㗎
雜到死
係？佢點樣㗎，吓？
點知唧，我都冇望過佢
呢啲人咁冇禮貌，真係要搵人教訓下佢呀呵
我識做㗎喇
但係講講下，佢同你又幾似樣個喎
波！
- 仆街！𥄫嘢？⋯⋯ - 𥄫女？⋯⋯
頭先冇嚇嚫你呀嗎？
冇
有好多女仔，好怕見倒人打交㗎
咁我明知你哋夾埋，我點會驚啫？
唔係⋯⋯我⋯⋯
想溝我就溝我啦，使乜搞咁多嘢呀？
對唔住呀，我打波先
雷啟旺？
真係冇呃我喎
- 搵緊嘢呀？ - 係呀，唔見咗銀包呀
係咪呢個？
點會喺你度㗎？
唔該晒喎，真係要搵日請你食飯呀
係咪真㗎？
係㗎，好有誠意呀
好呀
點解⋯⋯呢間餐廳剩係得我哋兩個人嘅？
我嚟過呢度幾次㗎喇，每次都好 full 個喎
你係咪包咗呢度呀？
Cheers
兄弟
呢度今晚呀有事，我哋單眼哥要做嘢
我就勸你無謂入去食喇
噉我哋去第二度食啦
唔食喇！
Mary！
咁呀掂喎，不過成晚流流長⋯⋯
點趕得晒咁多客呀？
唔掂就出B計劃，我唔信佢哋唔驚
好呀
劈死你個冚家剷！
我個膽跌咗出嚟呀
點解佢個膽咁似菠籮包嘅？
- 走啦 - 唔得！
我係醫生嚟嘅，我唔可以見死不救！
你快啲打999，我幫你做人工呼吸！
你唔想呼吸定喇
- 走呀！ - 重唔快啲走？
OK
不如我哋影幅相囉
有相機咩？
有手機呀嘛
你知唔知呢⋯⋯
其實我未必係你想像中咁好個喎
你知唔知呢⋯⋯
其實我冇你想像中咁有錢㗎？
呃人
黑社會劈友呀，走啦
邊個黑社會呀？
一睇就知我哋係啦
咁啱喇，我哋係警察！
兄弟
我哋為你壯烈犧牲，至緊要記得我哋至好呀
- 唔好講咁多嘢啦，我送你返屋企呀 - 好呀
一日最衰都係我
噚日揸架法拉利返入車房嗰陣⋯⋯
撞到架波子 一落車嗰陣揩花埋架 Benz
搞到今日要坐的士，真失禮
唔緊要啦，坐咩都一樣啫
係呢，你住邊㗎？
我住喺上便，我自己返上去得啦
我送到你返去門口啦
我阿爸好惡㗎，咁夜返去我都好似做賊噉呀
- 噉電聯呀 - 好呀
- 拜拜 - 拜拜
♪ 情花開⋯⋯呀開燦爛 ♪
♪ 情義逝永無限 ♪
♪ 夜鶯歌呀聲美漫⋯⋯ ♪
係⋯⋯
咩事呢？吓⋯⋯
♪ 情花開⋯⋯開燦爛⋯⋯ ♪
自摸
你撳咗呢個先
係啦⋯⋯得啦
食和！ Yes!
咁辛苦？日一份夜一份？
阿旺！
唔使講啦，出便傳有個打麻雀⋯⋯
贏到開巷嘅後生仔，一定係你啦
我知你唔鍾意，噉我⋯⋯
你喺出便搵咁多錢呀，重使咩返嚟呀？
我尊重你呀嘛
唔敢！你有毛有翼啦
你而家同我扯！
我祝你前途無可限量呀！
咁你咁講，即係趕我扯啫
係呀，以後你喺出便呀
富貴又好，閉翳又好⋯⋯
都同我冇關係！
阿旺！
企喺度！
靠賭嘅男人都唔使要啦
餓死老婆瘟臭屋！
阿旺，有冇搞錯呀？
同你打咁耐牌，你一舖銃都未出過畀我嘅？
覺得輸就唔會嚟打㗎啦
就出銃㗎啦，出㗎啦
抌住舖雞先啦
好⋯⋯呀，七筒
食！雞和！
阿旺出銃畀我啦！阿旺出銃畀我啦！
你重唔出銃畀我？
阿旺出銃畀我啦！
呢個就係省港澳地下賭王嘅天九哥呀
佢呀控制好多外圍波馬
重有幾隻賭船添呀
噉錯蕩呀？天九哥
係你鳳凰會至啱我卡士嘅啫
下個月嘅雀聖大賽⋯⋯
你 win 硬啦
咁都未必嘅 我唔參加咪冇得 win 囉
你想唔想 win 呀？
你出咗名，人打十三隻，你打十六隻
人打十六隻，你打廿一隻
我點夠你打呀？
我追你咁耐你都唔騷我
你做埋我 honey，我咪讓你贏囉
你真係識講笑嘅啫，我點擔當得起呀？
我係賭王，你係賭后 有咩擔當唔起呀？
我意思係我擔當唔起你⋯⋯
二百幾磅重嘅重量呀
越嚟越識講笑呀，你真係⋯⋯
打返四個東呢，我同你搵腳
唔喇，我夜啲重要返過澳門
今日嚟係聽講有個僆仔⋯⋯
喺度打咗個幾月未出銃過一舖
睇下佢有幾勁囉
剛啱出銃咗一舖雞和呀，天九哥
就係你？
唔係，係我徒弟
佢叫阿旺呀
過嚟
唔好死撐呀，過去啦
嗌聲天九哥啦，嚟呀
天九哥
都幾醒目
雀聖大賽，佢將會成為黑馬
有咩黑馬呀？
我唔鍾意呀馬王都死！知唔知呀？
係，知⋯⋯
跟天九哥搵食呀，至有運行呀
我今日就幾忙
過兩日⋯⋯我叫人搵你
呢張我名片，打畀我⋯⋯
你都傻嘅，天九哥要刮邊個，冇話刮唔到㗎
使唔使咁寸呀？
天九哥？
唔通雪兒係佢個女？
唔怪得知，佢話佢老竇好惡啦
乜話？
你溝緊嗰條女係天九哥個女？
係呀，佢重話佢老竇管得佢好嚴添
你發達啦，仔
點解呀？
嗰日呀，見天九哥佢都好欣賞你㗎啦
若果佢肯畀兩個賭廳你睇
你就真係掂過碌蔗喇
但係佢唔知我同雪兒拍緊拖㗎噃
嗱，聽晚呢，我同你就買兩枝紅酒⋯⋯
一盒雪茄，直踩上門搵天九哥啦
九哥，呢兩位搵你嘅
天九哥，記唔記得我哋呀？吓？
記得，旺哥仔呀嗎，坐呀
坐⋯⋯
少少意思，唔成敬意呀天九哥
本來⋯⋯過幾日，我都想搵你哋兩個斟下世界㗎喇
點知你哋摸上門添，你哋點知我住喺度㗎？
知⋯⋯阿旺佢呀⋯⋯
送過你令千金返嚟幾次㗎啦
我個女？
係，當時佢話我知，我都覺得意外㗎喇
我話，哎，僆仔，今次你發達啦
如果跟到天九哥你搵食嘅
呢世呢真係行好運喇
若然呢，真係賴咗嘢呢⋯⋯
噉就真係可以親上加親喇
都真係幾世修到㗎喇
你同我個女行咗幾耐呀？
大半個月㗎啦
但係我哋志趣相投，發展得非常快
不過恕我唔客氣問句
你同我個女發展到咩地步呀？
咁就真係難捨難分，愛到地裂天崩啦
- 叫小姐出嚟 - 係
爹哋
乖，Barbie 過嚟坐
呢個就係我個女喇
你係咪同佢愛到地裂天崩呀？
唔怕唐突問句，天九哥⋯⋯
你有幾位千金呀？
我就得佢一粒女啫
- 你有冇搞錯呀？ - 冇呀
九哥
雪兒
原來你係同雪兒愛到地裂天崩！
都唔算係嘅，做下朋友啫⋯⋯
乜做朋友呀？我哋愛得好認真㗎
- 做咩呀佢？ - 我都唔知
我而家咩都明啦
嗱，細佬，我話你知
佢唔係我個女
佢係我「條」女呀！
- 賴嘢啦！ - 重唔死返埋嚟！
噉我都冇理由唔管雞仔管麻鷹嘅
你驚咩啫？你咁知我唔打女人㗎
- 雪兒！ - 重理？
唔好理喇，走啦
阿旺，想甩身只有一個方法嘅啫
擒賊先擒王！你對付呢四件⋯⋯
我就去對付個肥佬！
龍
蛇
虎
豹
鶴⋯⋯
重鶴唔鶴呀？
唔鶴⋯⋯學蛇
響尾蛇？
知驚哩？
唔通係失傳咗近百年⋯⋯
至毒無比嘅肥螳螂？
真可惜
本來諗住你響雀聖大賽，可以幫我搵啲錢
你點對我都好
唔好難為雪兒，我⋯⋯同佢冇嘢
冇嘢？
香港係⋯⋯滿地黃金
但係黃金下便，墊咗好多屍骸
你係睇唔到㗎
阿旺⋯⋯旺⋯⋯旺呀
阿旺⋯⋯
你唔好嚇我呀⋯⋯
阿旺，喂，旺⋯⋯
點呀？你冇嘢呀嘛？
你醒嗱？
你做乜喊啫？
你見點呀？吓⋯⋯阿旺
我要⋯⋯好急尿呀
急尿？
唔通佢真係畀人打傻咗？
阿旺呀，唔好嚇我呀
如果你真係傻咗嘅
我就唔知點算啦
我打麻雀好叻㗎喎
我係邊個呀
雀⋯⋯聖
我知⋯⋯嚟⋯⋯食啖飯啦
你係咪我爸爸呀？
係⋯⋯你話係咪係囉，食啖飯先啦
你係我爸爸咩？
係⋯⋯你乖啦
你記唔記得我叫咩名呀？
爸爸
阿旺，都係我害咗你
我出去呢⋯⋯搵錢返嚟醫你喇吓
你乖乖地就留喺屋企
千祈唔好出去呀
我又去⋯⋯
唔得㗎，我好快返嚟㗎
閂門
我又去，帶埋我去呀
有個窿⋯⋯
我咪成日搵窿捐嘅？
飛姐茶餐廳？
我喺度返工㗎噃
唔記得返工添
阿旺
阿旺，做乜嘢呀？
我唔記得你個名，不過我記得你棚牙
我成日喺你個窿度捐出捐入㗎嘛
阿旺，點解你會搞成噉㗎？
唔好嚇我喎
我聽人講佢畀人打鑊金嘅
重打到傻咗，乜原來係真㗎？
三叔？
我記得你鍾意食乜，我好好記性㗎
你要火腿煎雙蛋呀嘛
一隻皮蛋，一隻鹹蛋
要凍咖啡加熱咖啡
要多士，重要好多屎添
死喇，我唔記得嘅？
好痛呀⋯⋯
我個頭好痛⋯⋯
唔好打我呀
- 唔好打我呀 - 我無打你呀，阿旺
- 唔好打我個頭啦，好痛⋯⋯ - 邊個打你呀？
邊個打你呀？
死啦⋯⋯呢個阿旺走咗去邊呀？
菠籮包又咬咗一啖，家陣佢又傻成噉
若然佢出咗事，我呢世點安樂呀
冇人响度
你個冚家富貴
我叫你唔好帶壞阿旺
你就教佢擒窗出街去賭錢？
你聽我解釋
我係好人嚟㗎
好人⋯⋯
你唔好逼我打女人呀
好彩我都頂得順，唔入得晒
擋得住
慢咗
好囉噃，我好人嚟㗎
阿旺大好青年，畀你搞到變低啤仔
你重話好人？
唔關我事㗎，係天九哥搞成佢噉㗎
天九？死！
羅拔⋯⋯
你點知我叫羅拔呀？
我係啲多蓮娜呀，羅拔
多蓮娜？
你真係⋯⋯多蓮娜？
係呀羅拔，我哋一家去咗移民
一移就移咗三十幾年喇
我知，你哋移民去咗 San Francisco 呀嘛
收尾我儲錢搭飛機去搵你哋，都搵唔到喇
你梗係搵唔到我啦
我邊度有去咗 San Francisco 啫
其實我去咗汕頭
我老竇撈極都撈唔掂要返大陸
我又怕瘀，夾硬咪話去 San Francisco 囉
羅拔
多蓮娜
估唔到响度見返你，大家都幾十歲咯
當年搵你唔到，幾乎跳樓死呀
上到天台，度門又鎖咗，上唔到去
噉就冇跳喇
我夠後悔咯
記唔記得有一次我同你去露營呀
你想同我乜乜物物⋯⋯
我話大家都未夠秤，大個啲先講喇
我記得，你叫我當做定期存款
三年後至提喇
點知一存就存咗三十幾年咯
你個女都咁大啦
一早就畀人提咗去啦
哨牙珍？唔係我個女嚟嘅，都唔係我生
我响保良局領養之嘛
吓？
你份定期存款⋯⋯重响度
唔係啩？
你係咪唔信人啫？
信⋯⋯
噉樣你重提唔提款呀？
提⋯⋯
我要提去捐畀公益金
死啦你？係咪嫌棄人
唔敢⋯⋯
咁就快啲嚟收錢啦
飛姐外賣，有粉麵⋯⋯
咖啡，蛋治⋯⋯
咖啡、蛋治喺邊呢？
冇咗嘅？
傻仔旺，你啲嘢係咪畀人偷晒呀？
唔會㗎喎，點解呢？
快啲⋯⋯返去攞過啦，快啲啦
都好呀
睇見阿旺噉呀心都翳埋
唔係嘅
佢曉得傷心，噉都傻唔晒嘅
醫生都話醫唔返㗎啦
我想試下囉
試？試咩呀？
用「麻雀刺激佢腦細胞，快速活動原子撞擊法」
噉醫佢咯
吓？
醫生呀都建議啲老人家打多啲麻雀
刺激下腦細胞，防止老人痴呆呀嘛
係呀，但係又關你事咩？
到呢個田地
我無辦法⋯⋯唔暴露我真正嘅身份啦
我就係威震省港澳
贏盡中港台
自摸摸到手都起枕
食和食到我消化不良
打牌打到有 fans club 嘅
雀⋯⋯后
咁又點會踎喺樓梯口打二五雞呢？
當年我贏麻雀贏到開巷
自以為天下無敵啦
好多大哥搵我，我都唔騷人
結果呢，惹禍上身喇
當年我未婚夫走唔切
就畀人斬死喇
我決定從此退出雀壇
唔再打大過一二文嘅麻雀
唔怪得之啦
本來我都唔想重出江湖㗎喇
但係天九個仆街
害到阿旺噉樣，我決定出山
希望刺激阿旺嘅腦細胞，醫返好佢
然後傳授我本「麻雀聖經」
入便十大絕招畀阿旺
等佢喺下個月「亞洲雀聖大賽」
贏返天九個仆街
同自己報仇雪恨
亞洲雀聖大賽，冠軍有成三千萬㗎喎
所以在公在私
我都要阿旺成為「雀⋯⋯聖」
你「雀⋯⋯」咁耐做乜啫？
「雀」到尿急
你睇，佢响度聽緊雀聲
係呀
證明麻雀對佢嘅腦神經，重有一定嘅刺激性
好
我就大力啲刺激下你
打骰
打骰啦
9，自己
攞牌
我幫你攞牌
跳牌
等佢自己攞
- 佢識跳牌喎 - 係呀！
到你啦
你「呀」咩呀？
十⋯⋯十⋯⋯十四隻都係⋯⋯發發發⋯⋯財喎
點解麻雀唔可以有十四隻發財呀？
個頭好痛呀⋯⋯好痛呀
快啲講，講咗你就唔頭痛㗎喇
因為⋯⋯
一副牌⋯⋯四隻發財之嘛
好，轉檯，你睇下呢份牌
你今次又「呀」咩呀？
呢副⋯⋯都唔係牌嚟嘅
噉啲麻雀係點㗎？
應該三隻一刻，重有對眼㗎
好，轉檯，睇下呢份又點呀
叫幾多扉呀？
八萬，食唔食得和呀？
我數三聲，如果你講唔出就唔畀你食
一⋯⋯二⋯⋯三
叫七扉，一二三四五六七萬食得
八萬唔食得
自摸
清一色三辣，位位畀錢
自摸門清無字花障眼雙般高獨獨
我有啲唔舒服，我落架車度食啲藥先
唔好意思
噉停一停囉
老細，呢排啲技術又勁咗喎
外便啲友傳我打廿一隻
其實我一早已經打緊廿二隻
佢地有點會唔輸？
噉老細咪贏硬雀聖？
而家參加嗰64個人裏面
有10個比較好嘅，其中9個係我嘅人
只有呢度個老闆鳳凰女唔係，所以⋯⋯
我想邊個贏就邊個贏
噉鳳凰女⋯⋯
我唔想佢贏，佢邊有得贏
天九哥，個傻仔嚟咗喎
九⋯⋯九哥
傻仔旺，你嚟做咩呀？
我想嚟打牌呀
你有錢咩？
有，大大疊添
三缺一，我畀你打
都好呀
唔好意思
笑咩呀你？
我知呢，你有好多呢啲牌
呢啲啦⋯⋯
不過呢啲我全部都唔會打㗎噃
九筒
食
你食咩呀？
叻咕叻咕呀
你扮傻玩我？
你輸咗錢發爛渣就真啦
你梗係想我多打你一鑊定喇
九哥
佢扮傻出老千
任何人喺我呢度出老千
我唔會睇唔到
我可以保證佢頭先冇出老千
只不過係記性好啫
你要攬個傻仔，我畀一次面你，走
輸咗唔畀錢？
阿旺⋯⋯
放心啦，我會喺佢 account 度扣返錢畀你
噉就得
阿旺，你喺度呀？
- 嚇死我哋啦 - 四圍搵你
我贏錢呀
大師姐
阿鳳，你喺度呀？
呢間會所係我㗎
我嚟介紹
羅拔，我 honey，呢個四師妹
- 我哋好多年冇見啦 - 係呀
又會咁橋嘅
我成日都見到佢㗎
阿旺係你嘅⋯⋯
我徒弟
佢嘅故事我都有聽聞
天九呢個人橫行霸道
佢重想操縱雀聖大賽嘅賽果
簡直係江湖敗類
師姐呀，你今次參唔參加呀？
我發誓退出咗江湖
不過阿旺學咗我好多嘢
加埋你呢，噉就萬無一失喇
我啲牌都唔錯㗎
你⋯⋯抹麻雀都嫌你慢啦
阿旺，喺你參加雀聖大賽之前
我想話一啲我嘅經驗畀你聽
好
好多人見到副麻雀唔靚
就會鬧牌、掟牌，向副牌發牌氣
其實麻雀就好似女人一樣，好有性格
你對佢唔好，佢自然對你唔好
佢你惜返佢嘅時候，佢就會惜你㗎啦喎
重有呀，你越係鬧佢，啲牌就越唔靈
同埋你打嗰隻佢就嚟個隻
總之就攪到你氹氹轉
所以呢，你一定要對副麻雀發生感情
到你打嗰陣時就會得心應手
你叫我去𠝹啲牌？
- 冇錯 - 點𠝹呢？
紅中 honey，發財啤啤，白板珠珠
點呢？噉瞓埋一齊係咪好舒服呢？
邊個哽我？
七筒妹妹，你想點呀？
你覺得塊面好嚡？
摸落又真係好鬼嚡㗎噃
不過唔緊要，等陣我同你敷個 mask
包保你滑一滑
邊個？邊個叫我？
二萬⋯⋯唔係我揼你落地下㗎
你唔好嬲啦
我點會唔惜你啫
我至惜就係你喇
惜返⋯⋯嗱
大家一家人齊齊整整
幾好哩
阿旺，今晚我哋傳授畀你嘅麻雀聖經
同時，我約咗兩位師弟嚟訓練你
各位觀眾⋯⋯大口九
我三師弟大口九打麻雀三十年，食出雙辣超過一萬舖
更保持連續唔出銃，六千個東嘅世界紀錄
佢嘅絕技，係可以响個口度收埋十六隻牌
三師弟，畀隻紅中我
佢點知係紅中呀？
我條脷識甩牌呀嘛
畀隻3仔花你好唔好？
勁呀
未算，重有我師弟，大波連
大波連⋯⋯師弟定師妹呀？
師弟
好大嘅一對嘢呀
我六師弟，可以將三隻麻雀收喺波中間
唔會跌落嚟㗎
打咁多個東，一路震住對嘢，唔攰㗎？
你有冇聽過小池榮子同埋根本春美話攰呀？
- 咁就冇！ - 咪係囉
我請兩位高手嚟
就係要佢哋教你，獨門絕招
同埋我要將我麻雀派嘅《麻雀聖經》傳授畀你
只要你記住入便嗰十大金句
就可以縱橫雀壇喇
麻雀金句？
十大麻雀金句第一句：
「寧棄莫出銃」
你班死仔
咁嘥
死都唔出銃
好絕呀
第二句：
「人旺我亂碰」
我呀而家連緊十三
睇下邊個唔好彩就連十四
會唔會係我呢？
碰
碰，碰
無得碰啦嘛？
食⋯⋯三翻，重拉唔到你
- 明白晒 - 我叻咕
第三招：
「牌衰過三棟」
好多人會夾埋洗牌疊，只要你過佢三隻呢
佢啲牌實散晒啦
過三隻
過呀
第四招：
「牌尾食卡窿」
牌尾冇人打尖章
所以有噉卡就叫噉卡，有噉絕就叫噉絕
三隻一萬，三隻二萬，三隻三萬
冇噉橋啩？二萬
食
好狠絕呀
麻雀金句後六句：
「牌可以輸，牌品唔可以輸」
「和可以食盡，威唔可以攞盡」
你贏嘅係人，唔係啲牌
輸嘅係條命，更唔係啲牌
請師父賜教
「牌旺自然隻手香，牌弱要打生死章」
我明啦，即係牌旺可以搏自摸
牌弱就要出畀細和嗰個食，唔好畀大和嗰個食
最後一句就係⋯⋯
「牌爛未必輸硬，人賤實有天收」
弟子一生唔敢忘記師父教導
大家好⋯⋯
歡迎大家嚟到2005雀聖大賽
今日呢我哋真係高手雲集啦
包括有雀壇至尊天九哥
重有雀后鳳凰女小姐
呢邊亦都有呢⋯⋯
就係雀壇最近最大嘅發現啦—旺哥
旺哥
重有呢一位⋯⋯
一嚟到冇乜人識又扮晒勁嘅⋯⋯
乜西先生
自摸西呀
好啦，首先喺呢度⋯⋯
細佬今日會聯同兩位幪面大隻佬
做乜嘢呀？
趕晒所有犯規嘅人出場
OK?
我哋大會嚴禁
出老千、講粗口、發爛渣、磨爛蓆、吐口水⋯⋯
撩女仔同埋呢⋯⋯最緊要大家唔可以唔畀錢
十六檯呢每檯只有一位可以出線
出線嘅，我哋第一 round 就係打呢個廣東牌
到第二 round 喎就打台灣牌喎
每四檯只有一位可以出線
出線嘅四位朋友呢，犀利喇⋯⋯
重可以角逐聽日嘅雀聖寶座呀，勁呀
成個東圈我食晒，八手自摸
睇你三個點追
快啲返屋企陪你阿媽睇電視啦
- 一筒 - 一筒
- 三萬 - 三萬
- 七索 - 七索
- 五筒 - 五筒
- 一萬 - 一萬
八婆，使唔使誅到咁行呀？
我四隻白板呀，睇你點誅呀？
- 白板 - 食
唔好意思，十三么
你好嘢
我嘅綽號呀，就係「雀壇影印機」
「誅死人冇命賠」
曾經令下家一百三十圈未開過和嘅
「誅章女俠」
誅章小蕙
章小蕙？
係誅章小蕙！
十大麻雀金句，真係至理明言！
三萬呀，dab 唔 dab 呀？
人哋都唔要得
你究竟打情罵俏定打牌㗎啫？
係咁鬆章
關你咩事呀？八婆
哎吔，噉你即係撩交隘㗎啫？
鬧你又點呀？我乜你呀
黃牌，再講粗口就紅牌出場呀，係噉
我鬧佢使講粗口？聽住
你隻噉嘅邪牌三筒
又唔知自己似九筒，個躉似一筒
身材似白板，條脷似紅中
因住跟住整隻八筒你瞓呀
做咩呀？
紅牌，出場
我都冇講粗口，做乜趕我出場呀？
震波，捉佢出場
屬牛屬羊擰轉面，起
抵你死，叫咗你唔好參加㗎啦
咩呀，我都冇講粗口
好啦，喺初賽出線嘅選手包括有
阿旺
十五圈都未開和 睇你下次有冇咁串呀嗱？
重有天九集團嘅⋯⋯飛龍哥
當然唔少得嘅有天九哥
重有鳳凰女小姐
對家連咗五個莊
等我碰斷你先
一索
九索
碰
三萬
碰
食和，食白板
咪住
過3隻
男人老狗咁八卦？
吹得我脹呀？
呢個肥佬佢打緊廿二隻
咩打廿二隻呀？
人哋摸一隻，打一隻
佢摸六隻，打六隻！但係冇人睇到
噉重使同佢鍊嘅？
唔驚，決賽有電眼監視，佢唔夠膽打六隻
最多只係打兩隻啫
係啫，噉阿旺都蝕晒啦
盡力而為啦
成績大家都有目共睹啦
剩返阿旺嗰檯呢就犀利啦
事關爭持得十分之激烈呀
阿旺嘅下家呢就有唔游濕水，轉游乾水嘅⋯⋯
「雀壇郭晶晶」
阿晶晶佢贏埋呢舖呀，出梗線都得啦
事關佢贏緊阿旺一手五翻
食和，牌尾食卡窿
Yes… Yeah…
天九哥
噉樣畀個傻仔入圍，真係唔抵
唔驚，我同飛龍兩個都入埋
二對二啫，唔驚佢
係咪一定贏到佢㗎？
而家全世界啲賭盤都列咗佢做大熱門
反為我哋三個就半冷門，真係笑話
咪係囉
總之呢次如果佢輸呢，我就贏大錢啦
我已經叫晒班友，笠晒買佢贏嗰啲盤返嚟
係咪咁把炮呀？
我有法子，佢聽日一定返唔到嚟決賽
媽
都話叫家姐咯
唔係呀⋯⋯
我去過晒羅拔哥哥打墩嗰啲地方呢
都搵佢唔到呀
係咯，就算拈花惹草都冇理由咁耐㗎
阿旺，你睇下邊個
自摸西？
你哋睇下
如果你唔想佢死嘅
就快啲斬咗隻左手落嚟
半個鐘頭後，放喺街口垃圾桶裏面
如果你唔照做⋯⋯
聽收屍啦
噉點算呀？
佢無非都係唔想我參加嗰個麻雀決賽啫
我有辦法
有咩辦法呀？
我正話𥄫到幪面人挨住個架的士個車牌
- 係 KC2051 - 係？
我哋打上的士台
問下的士係邊個嘅，同埋搦咗去邊間車房整
噉咪知羅拔哥哥喺邊呢？
- 係喎！ - 哎吔，快啲問啦
知道喺邊度呢，我打到佢個冚家富貴先
大佬呀，你打我、踢我、踩我
我都冇所謂喇
因乜事撐大我雙眼，幾日都唔畀我瞓？
好攰，好眼瞓
呢個就係拉登細佬熄燈發明嘅殘忍酷刑
「有得䟴，冇得瞓」
冇得瞓就真，重邊有得䟴呀？
畀我䟴呀嘛
你唔好亂嚟喎
電視機教過⋯⋯要大聲嗌「唔好呀」
你嗌破喉嚨都冇人嚟到救你㗎喇
其實⋯⋯我都幾僆仔呀
人人都叫我做「幪面黎明」嘅
你邊忽似黎明呀？
我幪咗面咪似黎明囉
天呀⋯⋯快啲派人嚟救我呀
- 放開西哥 - 放開西哥
- 我嚟咗喇，放咗佢呀 - 放咗佢呀
咁叻仔，呢到都搵到嚟？
你以為搵到嚟，雙手就唔使斷畀我咩？
有得傾嘅⋯⋯
大家坐低慢慢傾下啦
- 媽⋯⋯ - 咩事呀？
- 阿媽喺度，行開啲 - 係
噉咪連佢阿媽都打埋囉
冇事啦，冇事啦
死仔⋯⋯
重唔走？
妹妹，你走光啦
唔好打我呀
快啲踢我兩腳，瞓低收工咪算囉
千祈唔好打面，我哋靠個樣搵食㗎
點解⋯⋯點解要惹我？
如果你唔話自己靚仔
我都諗住唔打你㗎
你個仆街，最憎黎明
係都要惹起我
- 你冇事呀嘛？ - 你話呢？
得啦！走！
重唔走？
腳痺呀！腳痺呀！
我孭你
𡃇！慢咗
中咗邊度呀？
八月十五呀！
左定右呀？
中間偏右呀！
噉即係邊度呀？
即係 asshole 囉！
噉重唔快啲送摸西去醫院？
都話唔係摸西咯！自摸西呀！
阿旺，你個頭重有冇事呀？
冇事！冇嘢呀！
多蓮娜
我死之前，向你懺悔
我哋兩個重使計乜嘢呀
唔講出嚟，我死得都唔安樂呀
其實呢一輪我趁你朝朝未起身之前
响你銀包度撻一千文⋯⋯
唔怪得之點解我啲錢成日都唔啱數啦！
加加埋埋成皮幾嘢⋯⋯
算啦！算啦！算啦⋯⋯
唔算得哩，我用咗去⋯⋯沖涼𢱕骨！
算啦！算啦⋯⋯
咪住！
沖涼𢱕骨？死啦你！
主持人
而家已經夠晒鍾㗎啦，我要求你宣佈阿旺退出
由我哋三個人打三腳麻雀決勝
我反對！
三隻腳打根本就唔係正宗麻雀
況且贏咗，根本就唔可以成為雀聖
我認為我哋應該等
等到幾時啫？唔通佢釘咗重要等呀？
黃牌！唔准發爛渣！
嗱，噉啦！
等多三分鐘，再唔嚟嘅話就打三腳麻雀啦吓！
我唔知咁多嘢！我照直講㗎啫！
係呀，我隻錶慢咗呀
原來重剩返十秒、九、八、七、六、五、四、三⋯⋯
咪住！
主持人，我有嘢要投訴
天九搵人捉咗自摸西去，逼阿旺唔嚟決賽！
噉有咩證據呀？
因住我告你誹謗
不過既然嚟咗，快啲埋位啦！
阿旺，做咩呀你？
喺車房度個頭畀人扑咗一嘢！而家見有啲暈呀！
唔好嚇我喎
唔使做戲啦！
唔好搞咁多嘢啦，嗱嗱臨埋位
如果唔係當你棄權！
點都要頂硬上啦！上啦！
各位，我哋決賽打三圈
第一圈，打正章廣東牌
第二圈，打冚章
即係話所有牌全部冚低晒佢，靠甩㗎啫大家
到第三圈啦，十六章台灣牌
就係噉，祝大家好運！
細佬，整定你坐我下家，畀我食住呀！
阿旺，你冇事呀嘛？
冇！冇⋯⋯
自摸！清一色！
自摸！混一色！
真係橋啦，自摸對對和！
靚女，你都誅得我好緊要㗎啦
可惜我好摸手呢！
凸張，打六萬
即係三六都可能冇用
一七八萬佢碰晒，九萬都未必要
所以，佢係主力要二、四、五萬！
鳳凰姐會唔會拆牌？
佢真係拆！
唔好意思，原來下一隻我摸五萬喎！
跌咗嘅咪畀大家睇下囉！
好！
我唔打，佢如果係要五萬，跟手都可以自摸！
鳳凰姐之前打咗七八八索
佢肯定單釣六索
「牌弱要打生死章」，六索！
食和！
僆仔！識打生死章添吓！
你⋯⋯咪⋯⋯化⋯⋯
死啦！阿旺好似有啲返發噉喎
而家嚟到冚章嘅最後一圈啦
天九哥仍然領先！
睇嚟個優勢會繼續落去呀！
天九打得咁穩陣，我一定會出招要佢輸返啲
靚女，你向我笑都冇用㗎啦
你係我上家，我想鬆畀你都唔得！
你唔鬆畀我咪我鬆畀你囉！
鬆咩呀？鬆條裙呀？
好衰㗎，講埋啲鹹濕嘢
清一色，睇下食隻咩？
清一色！勁呀！
咩嚟㗎呢隻？
十萬？
阿天九哥，點解隻牌咁得意嘅吓？
性騷擾我呢，係好貴㗎
主持人，呢舖有古怪！
冇問題呀，係咪先？
八九萬食十萬⋯⋯係話⋯⋯
梗係唔得啦！
打開晒十四隻，唔食得，就係詐和！
噉嚴重口頭警告啦吓！
嗱⋯⋯
噉⋯⋯詐和啦！
好嘢！
未打完，我哋重有台灣牌
而家就緊張囉，台灣牌打到最後一舖
天九哥頭先就食咗一舖四翻
飛龍重有鳳凰女每人食咗舖三翻！
好啦，天九哥做埋呢個最後一口莊
如果阿旺唔贏嘅話⋯⋯咪即係輸梗！
爛到噉阿喂，噉點打？
細佬
呢舖只要我食出，你就可以返鄉下耕田啦！
重未打完
北
碰！
你一定要對副麻雀發生感情
到你打個陣時就會得心應手
噉你即係要我𠝹啲牌？
紅中 honey、發財啤啤，白板珠珠，你哋喺邊？
我等著你回來，我等著你回來
你快啲返歸來⋯⋯
真係好難聽，你可唔可以唔唱呢吓？
冇規矩話唔准唱歌㗎喎⋯⋯
♪ Oh, my love, my 紅中 ♪
♪ 你快啲返來，發財，同白板⋯⋯ ♪
♪ Oh，你真係返咗嚟，Honey ♪
黐線㗎你！
東
碰！
睇你係咪真係有紅中？
碰！
發財，你唔愛我啦？
你如果愛我，你返嚟啦！
我嘅大門永遠為你打開！
好骨痺呀！仆街⋯⋯
南
碰！
畀埋發財你啦
哎吔，你遲到咗啦！
不過唔緊要吓，遲到好過冇到
白板呀白板，快啲返嚟一家團聚啦吓
南
發財
碰！
唔係呀話？真係嗌到啲牌返嚟？
一家團聚啦！而家到七筒妹妹啦⋯⋯
我從來冇摸過咁滑溜嘅七筒，好似搽咗OK2噉呀
真係唔同嘅
二索！
下家誅上家咁寫意？
人賤實有天收⋯⋯
哎吔！打錯！
見光死呀！
我同二萬感情好啲，我應該單釣二萬
不過唔怕，我可以叫返佢返嚟
♪ 二萬，我求你回來吧二萬⋯⋯ ♪
♪ 二萬⋯⋯ ♪
♪ 七筒⋯⋯你人在哪方？ ♪
七你個頭咩，我三隻呀！
八索！
唔係吓嘛！
你唔係又整啲噉嘅嘢吓嘛？
七萬，七萬
二萬你真係返咗嚟，抵我惜晒你
你個樣衰到噉嘅？你摸咩返來呀？
唔係摸隻二萬嘛？
三萬
唓！我以為你真係打隻二萬添！
三萬都得
吓！
單釣三萬，食！
你⋯⋯
我話食二萬你又信？
點做雀聖？豬兜！
「牌爛未必輸硬，只要唔好放棄」
一樣可以反敗為勝！
你喺出便收晒我啲盤，輸死你呀！
你唔係傻返㗎咩？
你傻我都未傻呀！呃你咋！
仆街仔！
又出肥螳螂？
各位朋友
我喺呢度宣佈今次嘅雀聖冠軍就係⋯⋯
阿旺！
各位
好多謝大家畀呢個雀聖我，但係⋯⋯
我決定以後唔會再賭，因為我知道小賭可以怡情
用賭嚟到做職業，係唔可能會成功嘅
呢一個銜頭，我係唔會要㗎！